Cinema en Valencià a Alaquàs
15/10/2010

# Cinema en Valencià a Alaquàs

*   15/10/2010
*   [Imprimir](#)
*   Compartir
*    https://www.alaquas.org/documento.asp?id\_do=12329

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12329%2F0&title=Ajuntament%20d%27Alaqu%C3%A0s.%20Premsa.Cinema%20en%20Valenci%C3%A0%20a%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12329/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/12329/151020102009_precious_based_on_the_novel_push_by_sapphire_001_1__Form_4.jpg)](https://www.alaquas.org/ficheros/documentos/2010/2/12329/151020102009_precious_based_on_the_novel_push_by_sapphire_001_1__Form_10.jpg "<a href='https://www.alaquas.org/ficheros/documentos/2010/2/12329/151020102009_precious_based_on_the_novel_push_by_sapphire_001_1__Form_10.jpg' target=_blank><i class='fa fa-external-link' aria-hidden='true'></i>.Cinema en Valencià a Alaquàs</a>")

L'Ajuntament d'Alaquàs posa en marxa el Cicle de Cinema en Valencià dins de les activitats programades al voltant del 9 d'Octubre. Es projectaran les pel·lícules Precious, L'Escriptor, Covards i L'Ona

L'Ajuntament d'Alaquàs encetarà aquest mes un nou Cicle de Cinema en Valencià per promocionar l'ús de la llengua. La iniciativa s'emmarca dins de la programació cultural organitzada al voltant del 9 d'Octubre i les pel·lícules es projectaran els dijous a les 20 hores a la Sala la Xemeneia del Castell d'Alaquàs amb entrada lliure. L'alcaldessa d'Alaquàs, Elvira García Campos, s'ha mostrat convençuda de que aquestes iniciatives culturals són fonamentals per fomentar la cultura i la llengua valenciana i per promocionar alternatives d'oci atractives per a tots els públics.

El cicle s'iniciarà el proper dijous 21 d'octubre amb la pel·lícula **_Precious_** dirigida per Lee Daniels i basada en la novel·la _Push_, un bestseller als Estats Units. Protagonitzada per l'actriu Gabourey Sidibe, el film que parla de la capacitat humana de créixer i de sobreposar-se a les dificultats. Guanyadora de tres premis en el Festival Sundance 2009, incloent el Gran Premi del Jurat i el del Públic en la secció oficial de Dramàtic Estadounidense, va aconseguir també sis nominacions en els Premis Oscar 2010: millor pel·lícula, millor direcció, millor actriu, millor actriu de repartiment, millor guió adaptat i millor muntatge. Finalment va ser la guanyadora de les categories de millor actriu de repartiment i millor guió adaptat.

La segona pel·lícula del cicle, **_L'Escriptor_**, es projectarà el dijous 28 d'octubre. Dirigida per Roman Polansky i protagonitzada per Ewan Mcgregor i Pierce Brosnan entre d'altres, es tracta d'una adaptació de la novel·la _El poder de la sombra_ de Robert Harrisi conta com un escriptor és contractat per escriure l'autobiografia de l'exprimer ministre britànic Adam Lang. Es tracta d'una inquietant pel·lícula d'intriga política que vincula a una de les màximes figures polítiques del moment en un escàndol en què predomina la traïció

El dijous 11 de novembre es projectarà **_Covards_**, de José Corbacho i Juan Cruz. L'assetjament escolar és el tema central d'aquesta pel·lícula espanyola que parla de l'addicció dels joves al mòbil, de la falta de comunicació amb els pares i l'escassa col·laboració amb els professors.

L'última pel·lícula d'aquest primer cicle es projectarà el dijous 25 de novembre. Per a aquest cas s'ha triat **L'Ona**, dirigida per Dennis Gansel. Es tracta d'una pel·lícula de drama alemany basat en l'experiment de la Tercera Ona, una recreació experimental de l'Alemanya nazi recreada pel professor d'història Ron Jones i impartida amb alumnes de secundària. La pel·lícula està basada en la vida d'aquest professor i en com va demostrar, a través d'un experiment, la facilitat de manipular a les masses.